《金精山》
宋代·曾原一

散策深寻紫翠边，雨馀林密意苍然。玄崖拥路奇千叠，邃洞扃抽自一天。

殿古尚存唐岁月，地灵疑带汉风烟。斜阳欲趁归樵路，倚杖更听云外泉。

作者简介：赣州宁都人，字子实，号苍山。曾兴宗孙。博学工诗。理宗绍定间领乡荐，与从弟曾原郕俱博学工诗。避乱钟陵，从戴石屏诸贤结江湖吟社。有《选诗衍义》、《仓山诗集》。